open-index/open-wikipedia-markdown huggingface dataset:
BeBox

La **BeBox** esseva un computator concipite e commercialisate per Be que utilisava le systema de operation BeOS, create per le mesme interprisa.

Le BeBox esseva lanceate al mercato in octobre 1995 con un duple CPU PowerPC 603 a 66 MHz (BeBox Dual603-66). Un nove modello de augusto 1996 utilisava le PPC603e a 133 MHZ (BeBox Dual603e-133). In januario 1997, le fabrication cessava, quando Be Inc. se concentrava sur le disveloppamento de versiones de BeOS pro computatores Macintosh assi como sur diverse typos de software pro le systema de operation BeOS.

Se vendeva circa mille unitates de BeBox Dual603-66 e octo centos de BeBox Dual603e-133.

## Vide etiam

* Haiku

## Ligamines externe
* 
* Galeria de photographias de BeBox
Lingua etrusc

Le **etrusco** esseva parlate super le territorio del ancian Etruria, un region historic in Italia central correspondente circa al actual Toscana, desde al minus le IVe seculo aEC. Su extinction como lingua vivente eveni gradualmente e definitivemente durante le IIe seculo CE, per assimilation in le cultura latin.

Le etrusco esseva parlate e scripte anque in diverse partes del actual regiones Lombardia, Veneto, et Emilia-Romagna (ubi le estruscos esseva displaciate per le populo celtic del gallos), ultra le montes apennin in Italia septentrional. Con le passar del tempore post le conquesta roman, le latino reimplaciava totalmente le etrusco pauco a pauco, relinquente solmente alicun documentos, steles, tumbas, e varie parolas in latino como *persona* (del etrusco *phersu*) o toponymos como le citate de Parma.

## Historia

Le etruscos es alcunes del burgos indigena de Italia que viveva ibi ante le migration indoeuropee e le arrivata del latinos circa 1000 aEC Herodoto (*Historias* I.94), nonobstante, describe le tirrenos (in le epocha de Herodoto, le nomine grec pro le etruscos) como immigrantes de Lidia al west de Anatolia, qui, escappante ab fame, esseva conducite al occidente per lor leader Tyrrhoeo, pro stabilir se in Umbria http://www.fordham.edu/halsall/ancient/etrucans2.html . Le alphabetisation esseva bastante currente, como se pote vider per le grande numero de curte inscriptiones (dedicationes, epitaphios, etc). Sed, in le 1me seculo aEC, le historiator grec Dionysio de Halicarnaso indicava que le lingua etrusc sia differente de qualcunque altere, e que le etruscos habeva un ric litteratura, como esseva eminente per le autores latin.
Etruria

**Etruria** era le territorio del Etruscos. Le sito del antique **Etruria** actualmente corresponde circa a **[[Toscana]]** un region in Italia.
Etruscos

Le **Etruscos** (latino: Etrusci) esseva un populo qui a partir del VIII seculo aEC habitava le terra de Etruria in Italia antique, in le area circa correspondente al hodierne regiones Toscana e Latio septentrional (*Tuscia*). Lor vicinos hellenic los appellava Τυρσηνοί *Tyrsēnoí* aut Τυρρηνοί *Tyrrhēnoí*, referente se al mar Tyrrhen, sed illos vocava se ipse **𐌀𐌍𐌍𐌄𐌔𐌀𐌓** *Rāsenna* o 𐌀𐌍𐌔𐌀𐌓 *Rasna*.

## Ligamines externe
* Philipp Ammon: ''Ruma Rasna – Die etruskischen Wurzeln Roms''
Toscana

**Toscana** es un region situate in le centro de Italia, de 3.638.211 habitantes; illo ha frontieras con le regiones de Latio al sud, Umbria al est, Emilia-Romagna e Liguria al nord, e le Mar Tyrrhen al west. Toscana es un del plus grande regiones italian, con 320 km de costa baniate per le Mar Tyrrhen, numerose parve insulas, vaste planas e importante catenas de montanias. Verso le nord e le est, le Toscana es circumferite per le Apenninos, ma le territorio es principalmente collinose.

Le urbes Firenze, Siena e Pisa se trova in Toscana.
Principio de Mach

Le **principio de Mach** habeva grande influentia super Albert Einstein in su articulation del theoria del relativitate general. De facto, iste termino, *principio de Mach,* esseva introducite per Einstein in 1918. Secundo Ernst Mach (1838-1916), in su libro *Le Scientia del Mechanica* (1893), il es sin senso parlar del acceleration de un massa relative al spatio absolute. In loco de isto, ille ha proponite le idea de que le acceleration de un corpore sia connexe al stellas distante, i.e. le inertia de un corpore suffre influentia de materia situate a grande distantias. Assi, le fortias inertial de un corpore in movimento accelerate ha le mesme origine que le fortias gravitational que illo suffre proxime concentrationes de campos de massa-energia describite per le tensor energia-momento T_{\mu \nu} del theoria del relativitate. Secundo Mach, un corpore ha nulle fortias inertial quando illo sta in reposo con relation al centro de massa del integre universo. Mach poneva tal idea post negar le concepto de spatio absolute de Isaac Newton.
Communitate Sudamerican de Nationes

Le **Communitate Sudamerican de Nationes** (espaniol: *Comunidad Sudamericana de Naciones*; portugese: *Comunidade Sul-Americana de Nações*) o **CSN** essera un zona de commercio libere que unira duo organizationes existente de commercio gratuite: le Mercosur e le Communitate Andin. Lor scopo es eliminar tarifas pro productos in 10 annos (o 15 annos pro alcun cosas specific periculose).

Al Tertie Summitate Sudamerican, in 8 de decembre 2004, presidentes o representantes de 12 nationes sudamerican ha signate le Declaration de Cuzco (espaniol: *Declaración de Ayacucho*), un declaration de intentiones de duo paginas, annunciante le fundation del CSN.

Le region habeva 2,7 per cento del producto economic del mundo in 2003. Le population del CSN amonta a 360 milliones, e su territorio crucia cerca de 17 milliones km&sup2;.

## Nationes participante

* Membros del Communitate Andin:
** Bolivia
** Colombia
** Ecuador
** Peru
** Venezuela

* Membros del Mercosur:
** Argentina
** Brasil
** Paraguay
** Uruguay

* Altere paises:
** Chile
** Guyana&sup1;
** Suriname&sup1;

&sup1; Guyana e Suriname non se jungera immediatemente al comunitate.

Le conductores del summitate ha annunciate lor intention de basar le nove comunitate super le modello del Union Europee, includente un moneta, congresso, e passaporto commun. Secundo Allan Wagner, Secretario General del Communitate Andin, un union complete como lo del UE debera esser possibile in le proxime dece-cinque annos.

Le functiones del nove entitate debe esser crate al Prime Summitate del CSN, que occurrera in martio o april 2005. Un constitution preliminar tamben essera redigite. Le Secunde Summitate del CSN occurrera in Bolivia.

Mexico e Panama ha assistite al ceremonia de signatura como observatores.

## Citationes
:"Nos esse hic pro dar musculo e osso; anima, corde e vita al sonio de (Simon) Bolivar — Presidente de Peru Alejandro Toledo, 8 de decembre 2004.
Nauru

Le **Republica de Nauru** es un pais super un insula in le Oceano Pacific. Le plus proxime vicino es le Insula Banaba in le Republica de Kiribati, 300 km verso le est. Nauru es le nation insular le plus parve in le mundo, con solmente 21 km². Illo ha nulle capital official; le capital *de facto* es le districto de Yaren.

## Ligamines externe

*Nauru al World Factbook del CIA .
Enrico Fermi

**Enrico Fermi** (nascite in Roma le 29 de septembre 1901, morite in Chicago, Illinois, SUA le 28 de novembre 1954) esseva un physico italian multo cognoscite pro su travalio super le decadimento β, pro le realisation del prime pila atomic, e pro contributiones al disveloppamento del theoria quantic.

Fermi ha guidate le construction del prime pila atomic, que produceva le prime controlate reaction
nuclear in catena. Ille ha essite, de altere parte, un del plus grande conductores
del Projecto Manhattan, que resultava in le realisation del bomba atomic.

Le elemento fermium e le statistica de Fermi-Dirac, connexe al particula de spin semi-integre, porta su nomine, ben que iste ultime ha essite deducite in maniera formalmente
plus rigorose per le physico anglese Paul Adrien Maurice Dirac. Le "Recognoscentia presidential statounitese Enrico Fermi" ha essite stabilite in 1956 in memoria de su successos e de su stato de grande homine de scientia. Le Departimento del Universitate de Chicago ubi ille soleva laborar es nunc cognoscite como Le Instituto Enrico Fermi, e etiam le accelerator Fermilab porta su nomine. In 1938, Fermi obteneva le Premio Nobel pro Physica pro su identification de nove elementos radioactive e le discoperta del reaction nuclear causate per neutrones lente.

Ille es cognoscite etiam pro haber formulate le famose question: "Ubi es illes? Proque ha nos non
vidite alcun signal de intelligente vita extraterrestre?" Isto ha originate alora le famose paradoxo de Fermi, super le possibilitate del existentia de civilisationes extraterrestre.

## Ligamines externe

* Premio pro Physica in 1938 al sito official del Premio Nobel.
Max Planck

**Max Karl Ernst Ludwig Planck** (nascite le 23 de april 1858 - morite le 4 de octobre 1947) esseva un physico german. On le considera como le inventor del theoria quantic.

Nascite in Kiel, Planck comenciava su studios de Physica in le Universitate de München in 1874 e se graduava in 1879 in le citate de Berlin. Ille reveniva a München in 1880 pro exercer como professor universitari e in 1885 ille mutava de casa a Kiel. Illac ille se sposava con Marie Merck in 1886. In 1889, ille retornava a Berlin, ubi desde 1892 ille esseva le director del cathedra de Physica theoric.

In 1899 ille discoperiva un constante fundamental, le denominate constante de Planck, que es, per exemplo, usate pro calcular le energia de un photon. Iste mesme anno ille describeva su proprie gruppo de unitates de mesura basate in le constantes physic fundamental. Un anno postea ille discoperiva le lege de radiation del calor, denominate lege de Planck, que explica le spectro de emission de un corpore nigre. Iste lege deveniva un del bases del theoria quantic que surgeva alcun annos plus tarde con le collaboration de Albert Einstein e de Niels Bohr.

Desde 1905 usque a 1909, Planck esseva le director del Deutsche Physikalische Gesellschaft (Societate German de Physica). Su sposa moriva in 1909, e un anno postea ille se remaritava con Marga von Hoesslin. In 1913, ille esseva le capite del universitate de Berlin. In 1918 ille ha recipite le Premio Nobel de Physica pro le creation del mechanica quantic. Desde 1930 usque a 1937, Planck esseva capite del Kaiser-Wilhelm-Gesellschaft zur Förderung der Wissenschaften (KWG, Societate del Imperator Guilhelmo pro le avantiamento del scientia).

Durante le Secunde Guerra Mundial, Planck ha tentate convincer Hitler de pardonar le scientistas judee. Erwin, le filio de Planck, esseva executate pro alte traition le 20 de julio 1944, pro le supponite collaboration in le tentativa de assassination contra Hitler. Post le morte de Max Planck le 4 de octobre 1947 in Göttingen, le KWG ha essite renominate a Max-Planck-Gesellschaft zur Förderung der Wissenschaften (MPG, Societate de Planck pro le disveloppamento del scientia).

## Ligamines externe
* Max Planck ganiator del Premio Nobel de Physica de 1918 
* Life–work–personality. Exhibition al 50me anniversario del morte de Max Planck
* Max Planck
Essential World English

**Essential World English** (Anglese Mundial Essential) es un version plus natural de Basic English, create per Lancelot Hogben in le anno 1963.

Alcun characteristicas de Essential World English es:
* Solmente 1,300 parolas, plus un lista de argot e parolas temporal que es alterate frequentemente, que es inseniate al rata de 50 parolas per septimana.
* Le uso de distincte parolas quando esseva possibile (le manco de isto es sovente considerate como un problema in Basic English).
* Un orthographia plus simple e natural que le del anglese normal.

## Referentias
Heraldica

Le **heraldica** (o le **blason**) es un systema de symbolos que appareva in le duodecime seculo in Europa occidental. Le scuto medieval esseva le base del systema, e on dice sovente que le heraldica disveloppava primo pro distinguer le cavalleros armate ab capite a pede in le campo de guerra o in le torneos. Ben que le uso del heraldica esseva initialmente limitate al guerreros, illo ha essite adoptate in le centennios sequente per clericos, per feminas, per citates e altere communitates. 

Le armas particular non pertineva in alcun tempore a un familia sed a un individuo. Nonobstante le armas passa ab patre a filio e assi con le passage del tempore illos sembla haber essite le possession del familia. 

Le figuras del heraldica se pinge in colores lucide super le scuto. A fin que le figuras sia assatis clar, le regula del tinctos esseva formulate. Isto dice que non se pone color, i.e. rubie, azur, nigre e verde que sur metallo i.e. auro (= jalne) o argento (= blanc) e vice versa. Il existe anque in le heraldica varie pelles. Nota anque que figuras (o cargas) pote apparer in lor proprie colores.

Le campo del scuto pote divider se in partes differente o se pone cargas varie sur le campo, e.g. pecias geometric como le palo, le fasce, le banda e multo frequentemente le cruce in su plure formas. A vices se vide animales super le campo, del quales le leon e le aquila es le plus frequente. Anque figuras human es utilisate como cargas heraldic, e flores e objectos ab le vita quotidian.

Le decoration heraldic non es limitate al scuto. On remarca sovente in le heraldica disveloppate le ornamentos exterior, e.g. super le scuto le casco con su *lambrequines*  e supra ancora le timbro. Al flancos del scuto sta a vices le tenentes o le supportos e a base se lege le devisa. 

Il existe in certe paises (p.ex. Anglaterra, Scotia, Irlanda e Espania) un administration heraldic, al qual le individuo o le societate se applica per reciper un nove donation de armas. Totevia in le majoritate de paises on non prende armas sin haber les acceptate per alcun autoritate official, sed le armas que essera adoptate debe sempre esser unic al portator.
Albert Einstein

**Albert Einstein** (pronunciation german: ; Ulm, Germania, le 14 de martio 1879&nbsp;– Princeton, New Jersey, SUA, le 18 de april 1955) nascite in Germania e naturalisate statounitese, es un del scientistas le plus cognoscite del seculo 20.

Einstein surgeva al fama mundial in le anno 1905 al publication de su theoria del relativitate special. In illo se incorporava in un marco theoric simple conceptos disveloppate anteriormente per Henri Poincaré e Hendrik Lorentz que esseva surgite como consequentia directe de postulatos physic simple. 

In 1916 ille presentava le theoria del relativitate general in le qual es reformulate completemente le conceptos del gravitation. Un de su consequentias ha essite le surgimento del studio scientífic del origine e evolution del universo in le quadro del physica denominate cosmologia. Probabilemente le equation del physica le plus cognoscite a nivello popular es le expression mathematic del equivalentia massa-energia, E=mc^2, que esseva deducite per Einstein como un consequentia logic del relativitate special. 

Einstein obteneva le Premio Nobel pro Physica in 1921 pro su explication del effecto photoelectric, un del bases initial del mechanica quantic.

## Ligamines externe

*  Einstein al sito del Premio Nobel
Norvegia

**Norvega** (officialmente le **Regno de Norvega**; , , ) es un pais europee in Scandinavia que limita con Svedia al est e con Finlandia e Russia al nord-est; le resto es costas sur le Mar del Nord. Su capital es Oslo. Altere citates es Bergen, Trondheim, Stavanger, e Kristiansand. Norvega ha un area total de 385,207 km2 e habeva un population de  in januario de 2023.

Harald V del Casa de Glücksburg es le actual Rege de Norvega. Como un stato soveran unitari con un monarchia constitutional, Norvega divide le poter del stato inter le parlamento, le governamento e le corte supreme, secundo le constitution de 1814. Le regno esseva establite in 872 como un fusion de multe parve regnos e ha existite continuemente durante 1,151 annos. Desde 1537 usque 1814, Norvega faceva parte del Regno de Danemark-Norvega e, desde 1814 usque 1905, illo se trovava in union con le Regno de Svedia. Norvega esseva neutral durante le Prime Guerra Mundial e anque durante le Secunde Guerra Mundial usque le invasion del pais per le Germania nazi in april 1940 e le subsequente occupation del pais usque le fin del guerra.

Norvega ha subdivisiones administrative e politic a duo nivellos: contatos e municipalitates. Le populo Sami ha un certe grado de auto-determination e influentia sur su territorios traditional a transverso le Parlamento Sami e le Acto de Finnmark. Norvega mantene ligamines stricte tanto con le Union Europee como con le Statos Unite. Norvega es etiam membro fundator del Nationes Unite, le OTAN, le Association de Libere Commercio Europee, le Consilio de Europa, le Tractato Antartic e le Consilio Nordic. Norvega pertine al Area Economic Europee, le OMC e le OCDE; e etiam al Spatio Schengen. De plus, le linguas norvegian ha un intelligibilitate reciproc con le danese e svedese.

Norvega mantene le modello de ben-esser nordic con un systema de sanitate universal e un systema de securitate social large, e su valores es basate in ideales equalitari. Le stato norvegian ha importante proprietates in sectores industrial clave, con large ressources de petroleo, gas natural, minerales, ligno, fructos de mar e aqua dulce. Le industria del petroleo representa circa un quarto del producto interne brute (PIB) del pais. Per capite, Norvega es le plus grande productor de petroleo e gas natural del mundo ultra le Oriente Medie. Le pais ha le quarte renta per capite le plus alte in le mundo secundo le listas del Banco Mundial e del Fundo Monetari International (FMI). Norvega ha etiam le fundo soveran le plus grande del mundo, con un valuta de US$1,3 billion.

## Referentias
Scandinavia

**Scandinavia** es un region in le nord de Europa que consiste de Danmark, Norvega e Svedia. Iste paises parla linguas scandinave - danese, norvegiano e svedese que es intercomprensibile - e ha un longe cultura e historia commun.

Le population de Scandinavia es de circa 19,5 milliones sur un area de 878.219 km2.

Norvega e Svedia es placiate sur le Peninsula Scandinave.

Quando Islanda e Finlandia e le areas autonome, le Insulas Åland (un parte de Finlandia), le Insulas Feroese (un parte de Danmark) e Groenlandia (un parte de Danmark) es includite, on parla del paises nordic e non de Scandinavia.
## References
Stockholm

**Stockholm** es le capital e le plus grande citate de Svedia. Situate apud le litore del mar Baltic, le citate es constructe in parte super insulas, a le intrata de laco Mälaren, de ubi Stockholm recipeva su surnomen de Venetia de le Nord.

Le citate de Stockholm se ipse (Stockholms Kommun) conta 766 744 habitantes (2005), sed le nomen de Stockholm es in general donate a toto le contato de Stockholm (Stockholms Län), le qual ha 1 704 930 habitantes.

Post que Stockholm es le capital svedese, le parlamento, le governamento e le residentia del rege omne ibi es.
Sumo

Le **sumo** es un sport e un arte martial de Japon, ben que hodie, alcun *sumotori* (le luctatores de sumo) es de Hawaii. Illo es un ancian arte, e include multe elementos del religion Shinto.

## Historia del sumo
Como le majoritate del formas de lucta libere in le mundo, le radices del sumo es perdite in le prehistoria. Le sumo es mentionate in le plus antique textos japonese, del octave seculo EC (era commun). Iste antique formas non es le sumo de hodie, proque il non habeva multe regulas e on parlava de sumo etiam pro le luctas al morte. 
Alcun legendas dice que un brave *[[sumotori]]* esseva capace de portar plus de un tonna de armatura a un battalia, ma iste legendas son multo exaggerate.

Con su uso como prova de fortia in combatto, sumo tamben ha essite associate al rituales Shinto, e anque hodie alcun *[[miyai]]* (templos Shinto) face un typo de dansa ritual in que un humano ceremonialmente lucta sin armas con un *[[kami]]* (un spirito o deitate).

In le historia scribite de Japon, le popularitate del sumo ha cambiate secundo le capricios del imperatores e le besonio de un maniera pro trainar se in periodos de guerra civil. Le forma de combatto ha cambiate gradualmente a un tal in que le scopo pro le victoria esseva jectar le opponente. Le concepto de pulsar le opponente a foras de un arena limitate ha essite create multo plus tarde.

On crede que le *[[ring]]*, definite per plus que le area cedite al *sumotori* per le spectatores, ha essite create in le dece-sexte seculo in un torneo que esseva organisate per le principal japonese general de iste era, Oda Nobunaga. Alora, le luctatores portava laxe pecias de drappo que cinge cincturas, non le rigide *[[mawashi]]* de hodie. Le majoritate del disveloppamento del sumo moderne esseva in le prime partes del periodo Edo.

Il es natural que le sumo usualmente es practicate inter viros; ma, hodie, il ha un separate association pro le feminas.

## Ganiar un partita de sumo

Vincer in sumo es assatis simple:

# Le prime *sumotori*, que tocca le terra con qualcunque parte de su corpore (altere que su pedes), perde.
# Le prime *sumotori*, que tocca le terra foras del ring, perde.
# Un *sumotori*, qui usa un technica illegal (o *[[kinjite]]*), perde.
# Un *sumotori*, de qui su *mawashi* le distacca, perde.
# Un *sumotori* pote esser declarate *[[shini-tai]]* ("cadavere"), un situation in que ille perde, quando que es in un situation in que il non pote luctar plus. Iste regula es usate rarmente.

Le major parte del partitas dura solmente alcun secundas, in que un *sumotori* es rapidemente expellite del ring o jectate al argilla; ma in rar situationes pote durar horas. Cata partita es precedite de un ceremonia elaborate. Le *sumotori* es renominate per lor grande massa, que es in effecto un factor importante in le sumo.
Tsunami

Un **tsunami** es un serie de undas maritime generate per qualcunque disturbation brusc in grande scala que occurre in le oceanos. Le major parte del tsunamis es generate per maremotos, sed illos pote esser causate etiam per eruptiones vulcanic, glissamentos o avalanches de terra e impacto de meteoros.

In 1963, le termino *tsunami* ha essite adoptate internationalmente pro describer iste phenomeno natural. Iste parola japonese es un combination del terminos *tsu* (costa) e *nami* (unda) {harbor wave" English pronunciation: /suːˈnɑːmi/ soo-nah-mee or /tsuːˈnɑːmi/}.

Le phenomeno multe vices es appellate "undas de marea", sed le mareas ha nulle relation con le formation de tsunamis.
Silvia Corzo

**Silvia Milena Corzo Pinto** es un advocato, jornalista e presentatrice de actualitates colombian, nascite le 30 de octobre 1973 in Bucaramanga.

Sra. Corzo ha studiate derecto in le *Universidad Autónoma de Bucaramanga* e presentava un programma in le radio del *Universidad Industrial de Santander*. Illa laborava in *Televisión Regional del Oriente* e presentava le *Noticiero del Pacífico* del canal regional *Telepacífico* in Cali, durante tres annos. Ab le 16 de decembre 2002 illa es le presentatrice de *Caracol Noticias*, programma de television a scala national.

## Ligamines externe
* Presentadores de noticias (Caracol Noticias)  
* Página de prensa del Canal Caracol 
* Premio INTE, Biografia e Video QuickTime  
* Silvia Corzo Fan Club
Oslo

**Oslo** es le capital de Norvega, situate al fin del Fiord de Oslo. Illo es le citate plus grande de Norvega, con plus de 530 000 habitantes. Hic es le parlamento e le castello regal.
Bergen

**Bergen** es le secunde citate le plus grande de Norvega, con 200 000 habitantes. Illo es situate in le costa occidental, in le provincia de Hordaland. Bergen esseva un citate hanseatic, e illo ha un quartiero medieval, *Bryggen* (le Imbarcatorio), que es in le lista de Patrimonio Mundial del UNESCO. Le compositor Edvard Grieg nasceva hic.
Ingenieria de petroleo

Le **ingenieria de petroleo** es le ingenieria que studia le exploitation e activitates de production del petroleo.

## Ingenieria de completion
Le **ingenieria de completion** es le branca del ingenieria de petroleo concernente le preparation del cavo pro le production o injection post le sondage del mesmo. In iste phase se installa equipamentos que permittera le functionamento del puteo.

## Themas connexe
* columna de production
* damage del formation
* factor de skin
* fluido de completion
* puteo de petroleo
* riser de completion
* Mechanica de roccas
Asia

**Asia** es un continente terrestre. Su definition es geopolitic. Geologicamente illo es parte del continente Eurasia.

Illo es le continente le plus grande in le mundo. Le desertos in Asia son Arabia e Gobi. 

* Area: 44.579.000 km (30% del territorio del mundo)
* Continentes adjacente: Africa, Europa (terra), Oceania, America (aqua)
* Culmine: Monte Everest
* Population: 4.753.000.000 in 2023 (60% del population del mundo) (le plus grande del mundo)
* Densitate del population: 106,6/km

## Paises
Le paises le plus populose son India e China con 1,43 milliardo de habitantes in 2023 (30% del continente).

* Lista de paises de Asia

## Citates in Asia
* Aden
* Aleppo
* Almaty
* Amman
* Ankara
* Ashgabat
* Astana
* Bagdad
* Baku
* Bangalore
* Basra
* Beijing
* Beirut
* Bishkek
* Chennai o Madras
* Colombo
* Damasco
* Dacca
* Doha
* Dushanbe
* Isfahan o Esfahan
* Hanoi
* Hiroshima
* Hong Kong
* Kyoto
* Islamabad
* Istanbul o Constantinopole o Byzantium
* Jakarta
* Jerusalem o Yerushalayim o Al Quds
* Kabul
* Kalkota o Calcutta
* Karachi
* Karaj
* Kathmandu
* Kuala Lumpur
* Lahore
* Manama
* Manila
* Mashhad
* Mecca
* Medina
* Mosul
* Mumbai o Bombay
* Masqat o Muscat
* Nagasaki
* New Delhi
* Novosibirsk
* Osaka
* Pyongyang
* Rawalpindi
* Sanaa
* Seoul
* Shanghai
* Shenzhen
* Shiraz
* Tabriz
* Tbilisi
* Teheran
* Tel Aviv
* Tokyo
* Urumqi
* Varanasi o Benares
* Vladivostok

## Altere sitos in Asia

* Angkor Wat in Cambodgia
* Le Muro Grande de China
* Le Muro Occidental al sito del templo judee ancian in Jerusalem
* Le Taj Mahal
* Le Tumba de Cyro

## Geographia de Asia

### Peninsulas de Asia

* Anatolia
* Peninsula Arabic
* Peninsula Corean
* Peninsula Indochinese
* Peninsula de Kamchatka
* Peninsula Malay
* Subcontinente de India

### Fluvios

* Don
* Euphrate
* Ganges
* Indo
* Fluvio Jalne
* Jordan
* Mekong
* Tigris
* Yangtse

### Montes

* Monte Ararat
* Monte Everest
* Monte Fuji
Ukraina

**Ukra<u>i</u>na** o **Ucr<u>a</u>ina**  (officialmente: Україна, *Ukrajina* [ʊkrɐˈjinɐ]; usque 1991: Украина, *Ukraina*) es un pais de Europa oriental que limita al west con Moldavia, Romania, Hungaria, Slovachia, e Polonia, al nord con Bielorussia, e al est con Russia. Illo ha un area de 603’628 km² — includente Crimea, de facto sub controlo Russe — facente ab illo le plus grande pais integremente intra Europa.

Le territorio de Ukraina esseva habitate durante al minus 44’000 annos, e le pais esseva candidato pro le domestication del cavallo e pro le origines del familia linguistic indoeuropee.
Puteo de petroleo

Un **puteo de petroleo** es un perforation in le terra pro le exploitation de petroleo.

## Puteo intelligente
Un completion intelligente permitte que un puteo poteva esser monitorate e controlate remotemente pro producer de un o plus zonas o formationes. Un completion intelligente permitte al operator reager rapidemente e cambiar le conditiones in le puteo per le adjustage remote de varie valvulas positionate in le fundo del puteo.

## Vide etiam
* Petroleo
Martin Luther King, Jr.

Le reverende **Martin Luther King, Jr.** (nascite **Michael King Jr.**; Atlanta, Georgia, SUA le 15 de januario 1929&nbsp;– Memphis, Tennessee, SUA le 4 de april 1968) esseva un pastor baptista e un militante afro-american pro le derectos civil. Ille organisava e dirigeva alicun marchas pro le derecto de votar, le dissegregation racial, le empleo de minoritates, e de altere derectos civil elementari. Le governamento del SUA impartiva le major parte de iste derectos per le leges *Civil Rights Act* (Acto pro Derectos Civil) e *Voting Rights Act* (Acto pro Derectos de Votar). King es cognoscite super toto pro su discurso *I have a dream* (Io ha un sonio)&nbsp;http://www.geocities.com/paul_lecorde/sonio.html, prononciate le 28 de augusto 1963 ante le Monumento Commemorative de Lincoln a Washington, DC durante le marcha pro le empleo e le libertate. Ille incontrava John F. Kennedy qui le dava un grande appoio pro le lucta contra le discrimination racial.

King recipeva su diploma de B.A. al Morehouse College in 1948 e su diploma de B.D. del seminario theologic Crozer in 1951. Ille recipeva un diploma de PhD del Universitate de Boston in 1955.

In 1954, Martin Luther King, Jr. deveniva le pastor del ecclesia baptista del avenue Dexter a Montgomery, in Alabama. Ille esseva le leader del boycott del buses in Montgomery in 1955 que comenciava quando Seniora Rosa Parks refusava de ceder su sede a un persona del racia blanc. Durante ille campania, on arrestava King. Le campania se terminava quando le Corte Supreme del Statos Unite declarava que le segregation in le autobuses es illegal.

Tote le protestos e marchas que King duceva esseva pacific e ille sequeva le theorias del disobedientia civil de Mohandas Gandhi de India. In 1964, Martin Luther King ganiava le Premio Nobel del Pace.

Un poco ante su morte ille habeva reinfortiate su lucta pro defender le Negros per un combatto pro defender le pauperes. Ille moriva le 4 de april 1968, a Memphis in Tennessee, assassinate al etate de 39 annos per James Earl Ray, un tirator imboscate. Ray recipeva le judicamento de imprisionamento perpetue pro le crimine. Durante le annos, varie personas ha proponite que Ray non esseva le ver assassino ma que il habeva un conspiration del FBI o del governamento. Isto ha nunquam essite probate.

## Ligamine externe

* Io ha un sonio - le texto del discurso
Can

Le **can** es le subspecie domesticate ***Canis lupus familiaris*** del lupo, un mammifero que pertine al familia *[[Canidae]]*, como le vulpe e le coyote.

Le can es le prime specie animal a esser domesticate par humanes in un societate paleolithic anterior al pastoralismo e al agricultura. Depost, iste collaboration se ha reinfortiate con le vita pastoral, pro chassar o como signal de alarma e hodie como animal de compania. En retorno, le can beneficia de albergo e de un relative securitate alimentari.

Le vita medie de un can dura inter 12 e 15 annos.

In le historia, le canes domestic esseva frequentemente subjecte a proceduras chirurgic como caudectomia e otectomia, principalmente pro le prevention de vulneres al canes de labor e pro motivos cosmetic. Hodie, tal practicas es prohibite in multe paises.

## Vide etiam
* Canis

### Canes famose
* Balto
* Trump (can)

## Vide etiam
*
Lama

Le **lama** (*Lama glama*) es un animal del Andes. Illo es un membro del familia *[[Camelidae]]* (ordine *Artiodactyla*). Illo es similar al alpaca, guanaco, e vicuna, le quales se cognosce collectivemente como lamoides.

Le lama es un animal domestic; illos son le plus grande camelides sudamerican. 

Illos pote pesar 150 kg e haber un altitude al puncta del spatula de 1,20 metros. Le lamas non constitue un gruppo natural, perque illos ha essite "selectionate" per le ancian populationes peruan, a partir del processo de domestication de guanacos circa 5.000 annos retro.

Ante le arrivata del Espanioles, le lamas esseva le sol animales ungulate domestic del ancian Peru. Illos son appreciate non solmente como bestias de carga, mais tamben pro lor carne e lana.

## Classification
### Rango taxinomic
* specie 

### Supertaxones
* regno = Animalia
* phylo = Chordata
* classe = Mammalia
* ordine = Artiodactyla
* familia = Camelidae
* genere = *[[Lama (taxon)|Lama]]*
Catacombas

Le **catacombas** es un galeria o rete subterranee, utilisate como un refugio durante le guerras o como un loco de culto, o como un cemeterio. Le prime catacombas ha essite sub San Sebastiano fuori le mura, in Roma e ha essite utilisate como cemeterio. Le plus famose es le catacombas de Roma e Paris.

## Catacombas in le mundo
### Catacombas de Roma

Le catacombas de Roma es ancian, initiate in le 2nde seculo. Le plus cognoscite es le catacombas de San Callixtus e de San Sebastian secundo a Via Appia.

### Catacombas de Paris
On appella le catacombas de Paris le galerias subterranee del citate de Paris. Illo es un rete de 900 km de galerias taliate sub le capital de Francia. 
## Galeria

File:Catacombe 1.jpg|Catacombas in Roma - Entrata
File:Paris catacombes.jpg|Catacombas in Paris
Monaco (principato)

**Monaco** es un parve principato in le sud de Europa. Illo es le stato le plus parve in area del 193 nationes in le Nationes Unite e le secunde plus parve del 253 nationes e altere jurisdictiones in le lista del CIA World Factbook. Su area es solmente un poc plus que 200 hectares, o minus que un millia quadrate. Su population es un poc plus que 30,000 personas. Le linguas official es le francese e le munagasc. Illo es situate inter le Mar Mediterraneo e Francia.
## Vide etiam
*Microstatos europee

## Referentias
Metrica de Friedmann-Lemaître-Robertson-Walker

Le **metrica de Friedman-Lemaître-Robertson-Walker** o **modello FLRW** es un solution exacte del equationes de campo de Einstein del relativitate general. Illo describe un universo in expansion o contraction simplemente connectite, homogenee e isotropic.

In un tempore cosmic de 10^{-44} secundas post le Big Bang, le fluctuationes quantic del gravitate ha essite supprimite e le relativitate classic ha essite adequate. Nonobstante, le interactiones forte, debile e electromagnetic require un tractamento theoretic del campo quantic.

Le universo es assumite de esser homogenee e isotropic. Iste proprietates es cognoscite como le *principio cosmologic* e es supportate per le observate isotropia del CMBR o radiation microunde cosmic de fundo.

Le metrica del spatio-tempore ergo assume le forma del metrica de Robertson-Walker

 ds^2=-dt^2+a^2(t)[\frac{dr^2}{1-kr^2}+r^2(d\theta^2+sen^2\theta d\phi^2)] 

ubi r, \phi e \theta es le coordinatas polar "co-mobile", que remane fixate pro le objectos que seque le expansion cosmologic general. k es le curvatura scalar del spatio tridimensional. Si k=0, le universo es plan, si k>0 le universo es claudite e si k le universo es aperte. Le parametro non-dimensional a(t) es le factor de scala de universo. Il es usual assumer a_0=a(t_0)=1, ubi t_0 es le tempore cosmic in le presente.
Big Bang

Le theoria del ***Big Bang*** (ex anglese; in latino: **Fragor Prīmigenĭus** o **Immānis Dīruptĭo**) es le theoria hodie le plus acceptate super le origine del universo, proque illo es le unic que explica tote le factos observate. Secundo iste theoria, le universo esseva create circa 15 milliardos de annos in le passato a partir de un explosion cosmic que attirava materia e energia in tote le directiones. 

In 1927, le prestre belge George Lemaitre esseva le prime a proponer que le universo comenciava con le explosion de un atomo primeval. Lemaitre solveva le equationes de Einstein del Theoria del relativitate general e derivava un modello in le qual le universo deveniva instabile e in expansion. Annos plus tarde, Edwin Hubble discoperiva que galaxias distante, in tote le directiones, va longe de nos con velocitates proportional a lor distantias.

Le Big Bang esseva initialmente suggerite proque illo explicava le ration proque le distante galaxias rapidemente se remove de nos. Le theoria etiam predice le existentia del radiation cosmic de fundo (le brillo lassate per le proprie explosion). Le theoria del Big Bang recipeva su plus forte confirmation quando iste radiation esseva discoperite in 1964 per Arno Penzias e Robert Wilson, qui postea ganiava le Premio Nobel pro iste discoperta.

Vide Astronomia, Creationismo.
Microsoft Windows CE

**Windows CE** es un systema de operation incrustate e modular disveloppate per Microsoft pro apparatos mobile de 32-bits intelligente e connectite. Windows CE combina le compatibilitate e le servicios de application avantiate de Windows con supporto pro multiple architecturas de CPU e optiones includite de communication e retes pro proportionar un fundation aperite pro crear un varietate de productos. Windows CE impulsa le apparatos electronic del cliente, terminales web, apparatos de accesso a Internet, controlatores industrial specialisate, e apparatos de communication incrustate. Iste platteforma modular permitte al disveloppatores de crear softwares pro le integration del nove generation de apparatos mobile de 32-bits con Windows e le Internet.

Windows CE non es un subensemble de Windows XP, o de Windows NT. In vice, illo esseva disveloppate plagiante e copiante altere systemas de operation de fabricantes differente, le quales ha lor proprie APIs pro disveloppar, e necessita lor proprie controlatores pro le hardware con le quales operar. Assi, Windows CE non es un synonymo de un Windows XP plus parve, incrustate, e modular.
Motto

Un **motto** es un phrase que representa e summarisa le proposito, le primari objectivo de un nation, interprisa, gruppo, religion o persona.
Flying Mice LLC

**Flying Mice LLC** es un compania possedite e operate per Clash Bowley basate in Boston, Statos Unite, in le negotio del creation de jocos de rolo. Su producto plus importante es **Starcluster**, un scena de scientia fiction in un racemo de 117 systemas, post que le sol del terra es convertite in supernova.

## Ligamines externe
* Sito official del systema Starcluster
Tuvalu

**Tuvalu** es un archipelago polynesian in le Oceano Pacific, al nord de Fiji e de Wallis e Futuna e al est del Insulas Salomon. Illo es un del paises le plus remote del mundo e, post le Citate del Vaticano, le minus populate. Le capite de stato es le rege Carolo III e Tuvalu es membro del Commonwealth. Feleti Teo deveniva le prime ministro in 2024.
Mammalogia

Le **mammalogia** o **theriologia** (*theri-* veni del greco *therion* "bestia") es le scientia que studia le animales del classe mammalia.

Le termino "theoriologia" se usa frequentemente pro le classification e differentiation de certe species de Mammales que habita le zona de Australia e Sudamerica del resto del mundo, a causa de su peculiaritate physiologic (super toto le gestation).
1716

**Le [[anno]] [[mille]] [[septe]] [[cento]]s [[dece-sex]].**

## januario

## februario

## martio

## april

## maio

## junio

## julio

## augusto

## septembre

## octobre

## novembre

## decembre

## sin data precise
Francisco Herrera

**Francisco Herrera le Cadette**, cognoscite como *El Mozo*. Filio de Francisco le Senior; nascite a Sevilla, Espania, 1622; moriva a Madrid, Espania, 1685. Ille iva a Roma pro escappar le tyrannia de su patre, e deveniva un pictor de natura morte, in modo special de pisces. Durante 1656 ille retornava a Espania e tosto fundava le Academia de Sevilla. Su obra maestral es *Sancte Francisco* in le cathedral de Sevilla. Le Prado ha su *Triumpho de Sancte Hermengildo*.
Vertebrato

Le **vertebratos** (nomine scientific *Vertebrata*) es chordatos con un columna vertebral.

## Nomine
Nomine scientific: *Vertebrata*, "que ha vertebras."

## Characteristica
Illos es animales chordate de symmetria bilateral, providite de un cranio que protege le cerebro, e skeleto cartilaginose o ossee, que comprende un parte axial del columna vertebral.

## Classification
### Supertaxones
* Chordata

### Subtaxones
Possede circa 50.000 species, le major parte intra le gruppo del pisces. 

In le taxon Gnathostomata se trova le classes de vertebratos, i.e. Mammalia, Aves, Reptilia, Amphibia e Pisce. 

* Superclasse Agnatha
** Classe Petromyzontida
** Classe Myxini
* Superclasse Gnathostomata
** Gruppo Pisces cartilaginose
***Classe Chondrichthyes (Squalos e altere pisces cartilaginose)
**Gruppo Pisces con osso
*** Classe Actinopterygii (majoritate de pisces con osso)
***Classe Actinistia 
***Classe Dipnoi (Pisces pulmonate)
** Gruppo Tetrapoda 
*** Classe Mammalia
*** Classe Aves
*** Classe Reptilia
*** Classe Amphibia

### Arbore philogenetic
Artiodactylos

**Artiodactyla** Owen, 1848 es un ordine del classe Mammalia. Al origine, esseva le ordine del mammiferos ambulante sur duo ungulas (digitos) per pata. Le Cetacea esseva un altere ordine. Studios de phylogenetica ha monstrate que cetaceos esseva un adaptation de artiodactylos al medio aquee e le duo ordine ha essite fusionate in le nove ordine Cetartiodactyla Montgelard, 1997.

Multe autores continua a usar le taxon "Artiodactyla" ma hodie in senso Montgelard, 1997 (como synonymo de Cetartiodactyla). Cetacea conserva su perimetro ma es degradate al rango de Infraordine.

## Etymologia
Del greco *artios* 'par' e *dactylos* 'digito', mammiferos qui ha un par de digitos portante (sur 5) a cata pata.

## Classification
### Subtaxones
cf. Cetartiodactyla
Camelides

Le **camelides** (*Camelidae*) es un familia de mammiferos similar al camelo.

## Classification
### Subtaxones
*Lama
** Lama (*[[Lama glama]]*)
** Guanaco (*[[Lama guanicoe]]*)
*Vicuna
** Alpaca (*[[Vicugna pacos]]*)
** Vicuna (*[[Vicugna vicugna]]*)
*Dromedario
** Dromedario (*[[Camelus dromedarius]]*)
** Camelo (*[[Camelus bactrianus]]*)
Heterotropho

Un **heterotropho** es un organism vivente incapabile de producer su proprie matteria organic a partir de materia mineral. Le **heterotrophos** debe tunc procura se lor materia organic de alteres organismos, sia vivente (e.g. predatores, parasitos e commensales), sia mortes (necrophagos), o ancora sur le restes de alteres esseres vivente (folios morte, ancien tegumento eliminate, excrementos, etcetera). 

Un esser vivente que non es **heterotrophe** es un autotrophe.

Le existentia mesme del **heterotrophos** ,o productores secundari, es fortemente associate a illo del autotrophos, productores primari

## Vide etiam
* Autotropho
Autotropho

Un organismo se appella **autotropho** si illo es capabile de producer su proprie constituentes chimic a partir de compositos inorganic, i.e. frequentemente sales mineral del terra per le radice. 

Le organismos autotrophe es le prime scala del catena alimentari.

## Vide etiam
* Heterotropho
Systema integumentari

Le **systema integumentari** (ab le latino *tegumentum*, "illo que coperi") esse le texito e formationes organic (pelle, pilo, pluma, carapace, scalia, etc.) que constitue le revestimento externe del corpore de un organismo multicellular, usualmente un animal. Le studio scientific del systema integumentari esse nominate dermatologia.

## Anatomia del derma/cute
Carnivoros

**Carnivoros**, in le senso taxonomic, son mammiferos del ordine **Carnivora**.
Illos se distingue per un dentition que los permitte de mangiar altere animales.

In le senso plus large, qualcunque animal que mangia carne es qualifiate de carnivore. De facto, qualque species del ordine Carnivora, como le panda gigante (*Ailuropoda melanoleuca*), mangia quasi nulle carne.

Historicamente, zoologistas placiava phocas e morsas in un altere ordine, Pinnipedia. Nunc, Pinnipedia es placiate como kingruppo de Musteloidea in le subordine Caniformia de Carnivora.

## Familias
Le ordine Carnivora contine 15 familias in duo subordines:
:subordine Feliformia
::familia Felidae - Felis, Panthera, etc.
::familia Viverridae - civettas, genettas, etc.
::familia Eupleridae - carnivoros de Madagascar
::familia Nandiniidae - un specie, *[[Nandinia binotata]]*
::familia Herpestidae - mangustas, etc.
::familia Hyaenidae - hyenas e proteles
:subordine Caniformia
::familia Canidae - Canis, Vulpes, etc.
::familia Odobenidae - morsas
::familia Phocidae - phocas sin aures
::familia Ursidae - ursos e le panda gigante
::familia Otariidae - otarias (leones de mar)
::superfamilia Musteloidae
:::familia Mephitidae - moffettas
:::familia Mustelidae - Mustela, Taxidea, Lutra, etc.
::familia Procyonidae - Procyon, etc.
::familia Ailuridae - un specie: le panda minor, *[[Ailurus fulgens]]*

## Phylogenia

## Vide etiam
*
Inflation cosmic

Le **theoria del inflation** es un theoria cosmologic proponite per Alan Guth in 1980, que suggere que le grandor del Universo juvene se augmentava grandemente in un periodo de tempore multe curte. Malgrado que le theoria non es verificabile, illo es pro le major parte acceptate in le communitate del astrophysicos a causa de su capacitate a explicar certe problemas in le theoria del Big Bang.
Metro quadrate

Un **metro quadrate** es un unitate de mesuration.

Superficie que occupa un quadrate que meti un metro de longe e un metro de largor, representate con el symbolo *m<sup>2</sup>*.
9 (numero)

Nota ben: Le numero **novem** es anque scripte *nove* specialmente in alicun articulos e libros ancian, ma pro evitar le confusion con le adjectivo *nove*, on pote scriber *novem*, assi como illo es trovate per exemplo in *novembre*, etc.
Grimeton

Vico e parochia in Varberg, provincia Halland, Svedia.
Famose per le vetule Radioemissor de Grimeton que in 2004 esseva inscribite in le lista del Herditages mundial (UNESCO)
Le ecclesia ha su origine del medievo e esseva renovate in 1995
Commodore 64

Le **Commodore 64** (**C64**) esseva un multo popular computator domestic del decennio 1980. Create per Commodore Business Machines (de Jack Tramiel) a un costo de $595, illo offereva un valor plus alte que illo del altere computatores disponibile alora, e initiava un 'guerra' de precios inter illos in le occupation de vender computatores.

CBM annunciava le C64 con vigor, con promotiones como un 'trade-in' valorate a $100 si le comprator apportava le consola video o computator de un competitor. Con un poter video e sonic que altere computatores del die (anque professional systemas 16-bit) non poteva equalar, e un basse precio e un communitate grande, le C64 esseva le computator que definiva le decennio 1980. Con plus de 25 milliones vendite, illo es le plus popular e succedite computator in le historia. Le production cessava (excepte alcun rar systemas oriental) in 1993.
Servitor de rete

Un **servitor de rete** (etiam: **servitor web** o **webserver**) es programmario de computator e machinario subiacente que accipe petitiones via HTTP (le protocollo de rete create pro distribuer contento de rete) o su variante secur HTTPS. Un agente de usator, communemente un navigator de rete o un rastreator de rete, initia communication per facer un petition pro un pagina de rete o altere ressource usando HTTP, e le servitor responde con le contento de iste ressource o un message de error. Un servitor de rete pote etiam acciper e conservar ressources inviate per le agente de usator si illo es configurate pro facer lo.

Le machinario usate pro executar un servitor de rete pote variar dependente del volumine de petitiones que illo debe tractar. Al basso del scala es systemas embedite, tal como un router que executa un parve servitor de rete como su configuration interface. Un sito electronic con trafico elevate poterea tractar petitiones con centenas de servitores que executa sur bastidores de computatores de grande velocitate.

Un ressource inviate per un servitor de rete pote esser un file pre-existente (contento static) disponibile al servitor de rete, o illo pote esser generate al momento del petition (contento dynamic) per un altere programma que communica con le programmario del servitor. Le prime usualmente pote esser servite plus rapide e pote esser conservate plus facilemente pro petitiones repetite, durante que le secunde supporta un scala plus ample de applicationes.

Technologias como REST e SOAP, que usa HTTP como base pro communication inter computatores general, assi como le supporto pro extensiones WebDAV, ha extendite le application de servitores web multo ultra lor scopo original de servir paginas legibile per humanos.

## Parte de mercato

Infra es le ultime statisticas del *parte de mercato de tote sitos* del prime servitores web super le Internet pro augusto 2017 per W3Techs Uso de servitores web pro sitos web.
Grado Fahrenheit

Le **grado Fahrenheit** es le unitate de temperatura proponite per Gabriel Fahrenheit in 1724, cuje scala fixa le zero e le cento in le temperaturas de congelation e evaporation del chloruro ammonic in aqua. Le methodo de definition es similar a illo utilisate pro le scala Celsius, ben que illo se defini con le congelation e evaporation del aqua.

In le scala Fahrenheit, le puncto de fusion del aqua es 32 grados, e le de ebullition es 212 grados. Un differentia de 1,8 grados Fahrenheit equivale a un differentia de 1 grado Celsius.

Le formulas de conversion a grado Celsius e kelvin es:

°F = °C · (9/5) + 32;
°C = (°F - 32) · 5/9&nbsp;°F = K · (9/5) - 459,67;
K = (°F + 459,67) · 5/9
Iste scala es actualmente utilisate in alcun paises anglosaxone, in particular le Statos Unite de America.

Pro uso scientific se applica un scala derivate, le scala de Rankine, que ha le 0 al zero absolute, de forma similar a lo que occurre inter le scalas Kelvin e Celsius.

## Conversion
Huldrych Zwingli

**Huldrych (o Ulrich) Zwingli** (1484-01-01 – 1531-10-11) esseva le capite del Reformation Protestante in Switza.

## Vide etiam
* Zwinglianismo